
ประกาศเทศบาลตำบลอ่าวพะยูน   
เรื่อง  ประมูลซื้อด้วยระบบอิเล็กทรอนิกส์  ซื้อรถยนต์บรรทุกขยะมูลฝอย
…………………………..



ด้วยเทศบาลตำบลอ่าวพะยูน  มีความประสงค์จะประมูลซื้อด้วยระบบอิเล็กทรอนิกส์ ซื้อรถยนต์บรรทุกขยะมูลฝอย แบบอัดท้ายและดันออกด้วยระบบไฮดรอลิค  ชนิด  6  ตัน  6  ล้อ  ขนาดความจุ  12  ลูกบาศก์เมตร  จำนวน  1  คัน คุณลักษณะหรือคุณสมบัติตามที่เทศบาลตำบลอ่าวพะยูนกำหนด   ราคากลาง  3,000,000.-บาท (-สามล้านบาทถ้วน-)  


ผู้มีสิทธิเสนอราคาจะต้องมีคุณสมบัติดังต่อไปนี้


1.   เป็นผู้มีอาชีพขายพัสดุที่ประมูลซื้อด้วยระบบอิเล็กทรอนิกส์ดังกล่าว


2.   ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ  หรือของหน่วยการ
บริหารราชการส่วนท้องถิ่น  และได้แจ้งเวียนชื่อแล้ว


3.   ไม่เป็นผู้ได้รับเอกสิทธิ์  หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่
รัฐบาล  ของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น


4.   เป็นผู้ผ่านการคัดเลือกผู้มีคุณสมบัติเบื้องต้นในการซื้อของเทศบาลตำบลอ่าวพะยูน


5.   ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลอ่าวพะยูน  และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริหารตลาดกลางอิเล็กทรอนิกส์  ณ  วันประกาศประมูลซื้อด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม  ในการประมูลซื้อด้วยระบบอิเล็กทรอนิกส์ครั้งนี้


กำหนดยื่นเอกสารประมูลซื้อด้วยระบบอิเล็กทรอนิกส์  ในวันที่  23  สิงหาคม  2556   ระหว่างเวลา  09.00  น.  ถึง  10.00  น.  ณ  สถานที่กลางที่ว่าการอำเภอปากพะยูน  (ห้องท้องถิ่นอำเภอปากพะยูน  ชั้น  1)  และประกาศรายชื่อผู้มีสิทธิได้รับการคัดเลือกให้เข้าเสนอราคา  ในวันที่   28  สิงหาคม  2556   เวลา   13.00  น.


กำหนดอบรมวิธีการประมูลด้วยระบบอิเล็กทรอนิกส์ ในวันที่  29 สิงหาคม 2556 เวลา 10.00 น. – 12.00  น.  ณ บริษัท กสท  โทรคมนาคม จำกัด (มหาชน)  และประมูลด้วยระบบอิเล็กทรอนิกส์ในวันที่           30  สิงหาคม  2556  เวลา  10.30 น. – 11.00 น.  

ผู้สนใจติดต่อขอซื้อเอกสารประมูลซื้อด้วยระบบอิเล็กทรอนิกส์  ในราคาชุดละ  5,000.-บาท    ได้ที่   กองคลัง  เทศบาลตำบลอ่าวพะยูน   ระหว่างวันที่  2  สิงหาคม  2556   ถึงวันที่  16  สิงหาคม  2556  ดูรายละเอียดเพิ่มเติมได้ที่  www.pakpayoon.go.th  ,  www.gprocurement.go.th หรือสอบถามทางโทรศัพท์หมายเลข 0-7469-9393 ในวันและเวลาราชการ





ประกาศ   ณ  วันที่  2  เดือน  สิงหาคม   พ.ศ.  2556






(ลงชื่อ)







 (นางอทิติ   เมฆสุวรรณ)







         นายกเทศมนตรีตำบลอ่าวพะยูน
รายการคุณลักษณะเฉพาะรถยนต์บรรทุกขยะมูลฝอยแบบอัดท้าย

ขนาดความจุไม่น้อยกว่า 12 ลูกบาศก์เมตร
---------------

1.  ลักษณะทั่วไป
เป็นรถยนต์บรรทุกขยะมูลฝอยแบบอัดท้าย  ชนิด 6 ล้อ  แบบหัวเก๋งหน้าสั้น ล้อหน้าเดี่ยว  ล้อหลังคู่           พวงมาลัยขวา เครื่องยนต์ดีเซล มีกำลังแรงม้าไม่น้อยกว่า 240 แรงม้า  ตอนหน้าเป็นหัวเก๋งมีประตู เปิด-ปิดพร้อมที่ล็อค สามารถนั่งปฏิบัติงานได้ไม่น้อยกว่า  3  คน รวมทั้งพนักงานขับรถ  ตอนท้ายหลังเก๋ง ติดตั้งตู้บรรทุกขยะมูลฝอย  มีขนาดความจุไม่น้อยกว่า  12  ลูกบาศก์เมตร  ติดตั้งชุดอัดขยะและดันออกด้วยระบบไฮดรอลิค ตัวตู้บรรทุกขยะมูลฝอย  ผลิตและประกอบจากโรงงานได้รับการรับรองระบบการบริหารงานคุณภาพ ISO 9001 โดยมีหนังสือแต่งตั้งตัวแทนจำหน่ายพร้อมทั้งนำเอกสารรับรองมาแสดงในวันยื่นซองเสนอราคา (ทั้งนี้การกำหนดมาตรฐานต่าง เพื่อให้ได้ครุภัณฑ์ที่มีประสิทธิภาพในการใช้งาน และเกิดประโยชน์สูงสุดแก่ทางราชการ) และอุปกรณ์ทุกชนิดเป็นของใหม่ซึ่งไม่เคยใช้งานมาก่อน หรือไม่เป็นของเก่าเก็บ
2.  ตัวรถยนต์บรรทุก
1.  เป็นรถยนต์บรรทุกชนิด 6 ล้อ แบบหน้าสั้น น้ำหนักของรถรวมน้ำหนักบรรทุก (G.V.W.) ไม่น้อยกว่า 15,000 กิโลกรัม เป็นของใหม่ไม่เคยใช้งานมาก่อน
2.  เครื่องยนต์ดีเซล ขนาด 6 สูบ 4 จังหวะ มีกำลังแรงม้าไม่น้อยกว่า 240 แรงม้า มีคุณสมบัติตามมาตรฐานผลิตภัณฑ์อุตสาหกรรม ระบายความร้อนด้วยน้ำ
3.  ตัวรถและโครงสร้างต่างๆ เป็นไปตามมาตรฐานผู้ผลิต

4.  ระบบขับเคลื่อนไม่น้อยกว่า 1 เพลา  มีเกียร์เดินหน้าไม่น้อยกว่า 5 เกียร์ ถอยหลัง 1 เกียร์
5.  ระบบเบรก พร้อมเบรกมือ ตามมาตรฐานผู้ผลิต
6.  ระบบครัทช์แบบแห้งแผ่นเดียว บังคับด้วยไฮโดรลิคหรือตามมาตรฐานผู้ผลิต
7.  ระบบเลี้ยวพวงมาลัยขวาแบบลูกปืนหมุนวนรอบตัวพร้อมพาวเวอร์ผ่อนแรงหรือตามมาตรฐานผู้ผลิต
8.  ระบบบังคับเลี้ยวแบบพวงมาลัยขวาแบบลูกปืนหมุนวนรอบตัว
9.  ในหัวเก๋งติดตั้งเครื่องปรับอากาศ

10.  มีระบบสัญญาณไฟครบถ้วนตามกรมการขนส่งทางบกกำหนดและตามความจำเป็นในการปฏิบัติงาน
3.  ตัวตู้บรรทุกขยะมูลฝอย
1.  ตัวตู้บรรทุกขยะมูลฝอย มีขนาดบรรจุได้ไม่น้อยกว่า 12 ลูกบาศก์เมตร
2.  พื้นตัวตู้บรรทุกขยะมูลฝอย สร้างด้วยเหล็ก  มีความหนาไม่น้อยกว่า 4.5 มิลลิเมตร
3.  ผนังด้านข้างของตัวตู้บรรทุกขยะมูลฝอย สร้างด้วยเหล็ก มีความหนาไม่น้อยกว่า  3  มิลลิเมตร
4.  มีพื้นที่สำหรับให้ผู้ปฏิบัติงานยืน ด้านซ้าย และด้านขวา บริเวณด้านท้ายของตัวรถ

4.  ชุดอัดขยะมูลฝอย

1.  กระบอกไฮดรอลิคชุดอัดขยะมูลฝอย เป็นของใหม่ ผลิตภัณฑ์ที่มีคุณภาพสูง เป็นไปตามตามมาตรฐานผู้ผลิต

2.  การกวาดขยะของชุดอัดขยะเป็นแบบรางสไลด์ โดยมีรางรองรับการเคลื่อนที่ของชุดใบอัดและใบสไลด์ที่ผนังด้านในของชุดอัดขยะมูลฝอยทั้งสองข้าง บริเวณจุดหมุนของใบอัดและใบสไลด์สามารถอัดจารบีเพื่อหล่อลื่นกันสึกหรอได้


3.  มีระบบป้องกันน้ำเสียรั่ว โดยมีซีลยางรองรับระหว่างแนวต่อของตัวตู้และชุดอัดขยะมูลฝอย
5.  ชุดคายขยะมูลฝอย

1.  ติดตั้งภายในตู้บรรจุขยะมูลฝอย แผงดันขยะมูลฝอยทำงานด้วยระบบไฮดรอลิค


2.  แผนดันขยะมูลฝอย ผลิตด้วยเหล็ก อย่างดี มีความหนา ไม่น้อยกว่า 3 มิลลิเมตร


3.  แผ่นดันขยะมูลฝอย เมื่อดันสุดจะต้องเสมอด้านท้ายถังบรรทุกขยะมูลฝอย โดยไม่มีส่วนหนึ่งส่วนใด ยื่นออกพ้นถังบรรจุขยะมูลฝอย


4.  ชุดควบคุมการยกชุดอัดท้าย และชุดควบคุมการคายขยะมูลฝอยติดตั้งอยู่ด้านซ้ายของตัวตู้บรรทุกขยะ

5.  ชุดยกอัดท้ายเพื่อเปิดดันขยะมูลฝอยออก ทำงานด้วยระบบไฮดรอลิค โดยกระบอกไฮดรอลิคชุดยกชุดอัดท้ายเป็นผลิตภัณฑ์ที่มีคุณภาพสูงผลิตจากโรงงานที่ได้รับการรับรองระบบบริหารงานคุณภาพ ISO 9001 หรือตามมาตรฐานผู้ผลิต
6.  ระบบสัญญาณไฟส่องสว่างและไฟฉุกเฉิน

1.  สัญญาณไฟฉุกเฉินเป็นแบบชนิดแผงสั้น ขนาดความกว้างไม่น้อยกว่า 20 เชนติเมตร ความยาวไม่น้อยกว่า 40 เชนติเมตร ความสูงไม่น้อยกว่า 14 เชนติเมตร


2.  โคมไฟหมุนใช้หลอด ฮาโลเจน(Halogen) จำนวน 2 โคม ขนาดไม่น้อยกว่า 55 วัตต์  12 โวลท์ แต่ละชุดมีจานโค้งแบบ Poly  Phenylene Alloy แบ่งเป็น 5 ช่อง แบบมัลติรีเฟล็กเตอร์ กึ่งกลางระหว่างหลอดไฟติดตั้งแผ่นสะท้อนแสงเพื่อช่วยเพิ่มการกระจายแสงให้ความเข้มของแสงสามารถมองเห็นได้ในระยะไกล  ความเข้มของแสงได้ตามมาตรฐาน SAE ให้แสงวาบไม่น้อยกว่า 500 ครั้งต่อนาที

3.  หลอดและจานสะท้อนแสงแต่ละชุดมีมอเตอร์ขับเฟืองโดยอิสระ เมื่อตัวใดตัวหนึ่งเกิดชำรุดอีกตัวยังคงทำงานได้ตามปกติ

4.  ฝาเลนส์ครอบดวงไฟ ทำด้วยวัสดุโพลี่คาร์บอเนต หรือ Lexan   ด้านบนของเลนส์มีลายฝ้าเพื่อลดแสงจากภายนอกช่วยเพิ่มความเข้มของดวงโคม  ฝาเลนส์ครอบดวงไฟสีเหลือง หรือมีสีให้เลือกตามความเหมาะสม และเป็นผลิตภัณฑ์ที่ผลิตและจำหน่ายโดยบริษัทที่ได้รับมาตรฐาน มอก.9001-2552 และมาตรฐาน ISO 9001 : 2008  และ ISO 14001 : 2004  โดยผู้เสนอราคาจะต้องมีหนังสือแต่งตั้งตัวแทนจำหน่ายโดยตรงจากผู้ผลิต (ฉบับจริง) มาแสดงในวันยื่นซองเสนอราคา

5. มีไฟส่องท้าย ใช้เปิด-ปิดได้ เวลาทำงาน
7.  การพ่นสีและข้อความ 

1.  พ่นสีตัวรถและตู้บรรทุกขยะมูลฝอยภายนอก พ่นด้วยสีกันสนิมอย่างดีไม่น้อยกว่า 2 ชั้น โดยให้มีสีรองพื้น แล้วจึงพ่นทับด้วยสีจริง ชนิดโพลียูรีเทนไม่น้อยกว่า 2 ชั้น ตามขั้นตอนมาตรฐานผู้ผลิต รวมถึงใต้ท้องรถและในส่วนที่เป็นโลหะพ่นให้สีกันสนิมตามมาตรฐานผู้ผลิต

2.  ภายในตู้บรรทุกขยะมูลฝอยพ่นสีกันสนิม EPOXY  หรือเทียบเท่าไม่น้อยกว่า 2 ชั้น

3.  สีรถ และสีตู้บรรทุกขยะมูลฝอย เป็นสีเดียวกัน มีตราของเทศบาลและข้อความตัวอักษรต่างๆ ตามความต้องการของเทศบาลฯ กำหนด
8.  เครื่องมือและอุปกรณ์ประจำรถ

1.   เครื่องมือซ่อมบำรุงรักษาประจำรถ (ตามมาตรฐานผู้ผลิต)
จำนวน 1 ชุด


2.   แม่แรงไฮโดรลิคพร้อมด้าม
จำนวน 1 ชุด

3.   บล็อกถอดล้อพร้อมด้าม
จำนวน 1 ชุด

4.   ยางอะไหล่พร้อมกงล้อ
จำนวน 1 ชุด

5.   หนังสือคู่มือการใช้รถยนต์และการรับบริการ
จำนวน 1 เล่ม

6.   ติดฟิล์มกรองแสงภายในหัวเก๋ง
จำนวน 1 ชุด

7.   ติดตั้งวิทยุ ซีดี ติดรถยนต์
จำนวน 1 ชุด
เอกสารประมูลซื้อด้วยระบบอิเล็กทรอนิกส์ เลขที่   1/2556
 ซื้อรถยนต์บรรทุกขยะมูลฝอย
ตามประกาศเทศบาลตำบลอ่าวพะยูน
ลงวันที่   2  สิงหาคม  2556
----------------------------
เทศบาลตำบลอ่าวพะยูน  ซึ่งต่อไปนี้เรียกว่า “เทศบาลตำบล ” มีความประสงค์จะประมูลซื้อ ด้วยระบบอิเล็กทรอนิกส์ ซื้อรถยนต์บรรทุกขยะมูลฝอย แบบอัดท้ายและดันออกด้วยระบบไฮดรอลิค  ชนิด  6  ตัน  6  ล้อ  ขนาดความจุ  12  ลูกบาศก์เมตร  จำนวน  1  คัน คุณลักษณะหรือคุณสมบัติตามที่เทศบาลตำบลอ่าวพะยูนกำหนด   ราคากลางในการจัดซื้อครั้งนี้  เป็นเงิน  3,000,000.-บาท    (-สามล้านบาทถ้วน-)  
ซึ่งพัสดุที่จะซื้อต้องเป็นของแท้  ของใหม่  ไม่เคยใช้งานมาก่อน  ไม่เป็นของเก่าเก็บ อยู่ในสภาพที่จะใช้งานได้ทันที และมีคุณลักษณะเฉพาะตรงตามที่กำหนดไว้ในเอกสารประมูลซื้อด้วยระบบอิเล็กทรอนิกส์ฉบับนี้  โดยมีข้อแนะนำ และข้อกำหนด  ดังต่อไปนี้
1.  เอกสารแนบท้ายเอกสารประมูลซื้อด้วยระบบอิเล็กทรอนิกส์
1.1  รายละเอียดคุณลักษณะเฉพาะ
1.2  แบบใบยื่นข้อเสนอการประมูลซื้อด้วยระบบอิเล็กทรอนิกส์
1.3  หนังสือแสดงเงื่อนไขการซื้อและการจ้างด้วยระบบอิเล็กทรอนิกส์
1.4  แบบสัญญาซื้อขาย
1.5  แบบหนังสือค้ำประกัน 
(1) หลักประกันซอง
(2) หลักประกันสัญญา
1.6  บทนิยาม

(1)  ผู้เสนอราคาที่มีผลประโยชน์ร่วมกัน

(2)  การขัดขวางการแข่งขันราคาอย่างเป็นธรรม
1.7  บัญชีเอกสาร

(1)  บัญชีเอกสารส่วนที่  1

(2)  บัญชีเอกสารส่วนที่  2
1.8   หนังสือมอบอำนาจ
/2.คุณสมบัติ...

2.  คุณสมบัติของผู้ประสงค์จะเสนอราคา
2.1  ผู้ประสงค์จะเสนอราคาต้องเป็นผู้มีอาชีพขายพัสดุที่ประมูลซื้อด้วยระบบอิเล็กทรอนิกส์
2.2  ผู้ประสงค์จะเสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
2.3  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลซื้อด้วยระบบอิเล็กทรอนิกส์หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ 1.6
2.4  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
2.5  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการซื้อของเทศบาลตำบลอ่าวพะยูน
3.  หลักฐานการเสนอราคา
                                ผู้ประสงค์จะเสนอราคาจะต้องเสนอเอกสารหลักฐาน  แยกเป็น 2 ส่วน คือ

3.1  ส่วนที่ 1  อย่างน้อยต้องมีเอกสารดังต่อไปนี้

(1)  ในกรณีผู้เสนอราคาเป็นนิติบุคคล


(ก)  ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล  บัญชีรายชื่อหุ้นส่วนผู้จัดการ  ผู้มีอำนาจควบคุม พร้อมรับรองสำเนาถูกต้อง


(ข)  บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล  หนังสือบริคณห์สนธิ  บัญชีรายชื่อกรรมการผู้จัดการ ผู้มีอำนาจควบคุม และบัญชีผู้ถือหุ้นรายใหญ่  พร้อมรับรองสำเนาถูกต้อง

(2)  ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล  ให้ยื่นสำเนาบัตรประจำตัวประชาชนของผู้นั้น  สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัว    ประชาชนของผู้เป็นหุ้นส่วน  พร้อมทั้งรับรองสำเนาถูกต้อง

(3)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาของการเข้าร่วมค้า  สำเนาบัตรประจำตัวประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย  ก็ให้ยื่นสำเนาหนังสือเดินทาง  หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)

(4)  สำเนาใบทะเบียนพาณิชย์  และ/หรือ สำเนาใบทะเบียนภาษีมูลค่าเพิ่ม

(5)  บัญชีเอกสารส่วนที่ 1  ทั้งหมดที่ได้ยื่นตามแบบในข้อ 1.7 (1)
/3.2 ส่วนที่...

3.2  ส่วนที่ 2  อย่างน้อยต้องมีเอกสารดังต่อไปนี้

(1)  แคตตาล็อกและ/หรือแบบรูปรายการละเอียดคุณลักษณะเฉพาะตามข้อ 4.4

(2)  หนังสือแสดงเงื่อนไขการซื้อและการจ้างด้วยระบบอิเล็กทรอนิกส์โดยต้องลงนามประทับตรา (ถ้ามี)

(3) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นทำการแทน


(4)  หลักประกันซอง ตามข้อ 5

(5)  แบบใบยื่นข้อเสนอการประมูลซื้อด้วยระบบอิเล็กทรอนิกส์

(6)  บัญชีเอกสารส่วนที่ 2 ทั้งหมดที่ได้ยื่น ตามแบบในข้อ 1.7 (2) 

4.  การเสนอราคา

4.1
ผู้ประสงค์จะเสนอราคาต้องยื่นข้อเสนอตามแบบที่กำหนดไว้ในเอกสารประมูลซื้อด้วยระบบอิเล็กทรอนิกส์นี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน

4.2  ผู้ประสงค์จะเสนอราคาต้องเสนอกำหนดยืนราคาไม่น้อยกว่า  90  วันนับแต่วันยืนราคาสุดท้าย  โดยภายในกำหนดยืนราคา  ผู้ประสงค์จะเสนอราคาหรือผู้มีสิทธิเสนอราคาจะต้องรับผิดชอบราคาที่ตนเสนอไว้และจะถอนการเสนอราคามิได้

4.3 ผู้ประสงค์จะเสนอราคาจะต้องกำหนดเวลาส่งมอบพัสดุไม่เกิน  90 วัน นับถัดจากวันลงนามในสัญญาซื้อขาย          

4.4
ผู้ประสงค์จะเสนอราคาจะต้องส่งแคตตาล็อกและหรือแบบรูปรายการละเอียดคุณลักษณะเฉพาะของ รถยนต์บรรทุกขยะมูลฝอย  ไปพร้อมเอกสารส่วนที่ 1 และเอกสารส่วนที่ 2 เพื่อประกอบการพิจารณาหลักฐานดังกล่าวนี้เทศบาลตำบลอ่าวพะยูนจะถือไว้เป็นเอกสารของทางราชการ

   
    สำหรับแคตตาล็อกที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้องโดยผู้มีอำนาจทำนิติกรรมแทนนิติบุคคล   หากคณะกรรมการดำเนินการประมูลด้วยระบบอิเล็กทรอนิกส์   มีความประสงค์จะขอดูต้นฉบับแคตตาล็อก  ผู้ประสงค์จะเสนอราคาต้องนำต้นฉบับมาให้คณะกรรมการดำเนิน  การประมูลด้วยระบบอิเล็กทรอนิกส์ตรวจสอบภายใน 7  วัน

4.5 
ผู้ประสงค์จะเสนอราคาต้องส่งตัวอย่างของพัสดุที่เสนอจำนวน......-......... (หน่วย) เพื่อใช้ในการตรวจทดลองหรือประกอบการพิจารณาและหรือประกอบสัญญา    ทั้งนี้เทศบาลตำบลอ่าวพะยูนจะไม่รับผิดชอบในความเสียหายใด ๆ ที่เกิดขึ้นแก่ตัวอย่างดังกล่าว  ตัวอย่างที่เหลือหรือไม่ใช้แล้ว เทศบาลตำบลอ่าวพะยูนจะคืนให้แก่ผู้เสนอราคา


       4.6 ก่อนยื่นเอกสารประมูลซื้อด้วยระบบอิเล็กทรอนิกส์ผู้ประสงค์จะเสนอราคาควรตรวจดูร่างสัญญารายละเอียด-คุณลักษณะเฉพาะฯลฯ ให้ถี่ถ้วนและเข้าใจเอกสารประมูลซื้อด้วยระบบอิเล็กทรอนิกส์ทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประมูลซื้อด้วยระบบอิเล็กทรอนิกส์

4.7  ผู้ประสงค์จะเสนอราคา  จะต้องยื่นเอกสารประมูลซื้อด้วยระบบอิเล็กทรอนิกส์  จ่าหน้าซองถึงประธานคณะกรรมการดำเนินการประมูลตามโครงการ  โดยระบุไว้ที่หน้าซองว่า  “ เอกสารประมูลซื้อตามเอกสารประมูลซื้อด้วยระบบอิเล็กทรอนิกส์  เลขที่  1/2556  “ ยื่นต่อคณะกรรมการดำเนินการประมูลตามโครงการในวันที่  23  สิงหาคม  2556  ตั้งแต่เวลา  09.00 น. ถึงเวลา  10.00  น   ณ สถานที่กลางที่ว่าการอำเภอปากพะยูน (ห้องท้องถิ่นอำเภอปากพะยูน  ชั้น  1)
 เมื่อพ้นกำหนดเวลายื่นเอกสารประมูลซื้อด้วยระบบอิเล็กทรอนิกส์แล้ว  จะไม่รับเอกสารเพิ่มเติมโดยเด็ดขาด
คณะกรรมการดำเนินการประมูลซื้อด้วยระบบอิเล็กทรอนิกส์  จะดำเนินการตรวจสอบคุณสมบัติของผู้ประสงค์จะเสนอราคาแต่ละรายว่า  เป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น  หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์  ตามข้อ  1.6 (1)  ณ  วันประกาศประมูลซื้อด้วยระบบอิเล็กทรอนิกส์หรือไม่  พร้อมทั้งตรวจสอบข้อเสนอตามข้อ  3.2  และแจ้งผู้ประสงค์จะเสนอราคาแต่ละรายทราบผลการพิจารณาเฉพาะของตนทางไปรษณีย์ลงทะเบียนตอบรับ  หรือวิธีอื่นใดที่มีหลักฐานว่าผู้ประสงค์จะเสนอราคารับทราบแล้ว  และประกาศรายชื่อผู้เสนอราคาที่มีสิทธิได้รับการคัดเลือกให้เข้าเสนอราคาในวันที่  28  สิงหาคม  2556
                           หากปรากฏต่อคณะกรรมการดำเนินการประมูลด้วยระบบอิเล็กทรอนิกส์ก่อนหรือในขณะที่มีการเสนอราคาทางอิเล็กทรอนิกส์ว่า มีผู้ประสงค์จะเสนอราคากระทำการอันเป็นการขัดขวางการแข่งขันราคาอย่างเป็นธรรม 1.6 (2) คณะกรรมการฯ จะตัดรายชื่อผู้ประสงค์จะเสนอราคาหรือผู้มีสิทธิเสนอราคารายนั้นออกจากการเป็นผู้มีสิทธิเสนอราคา   และเทศบาลตำบลอ่าวพะยูน  จะพิจารณาลงโทษผู้ประสงค์จะเสนอราคา  หรือผู้มีสิทธิเสนอราคาดังกล่าวเป็นผู้ทิ้งงาน 
ผู้ประสงค์จะเสนอราคาที่ไม่ผ่านการคัดเลือกเบื้องต้น  เพราะเหตุเป็นผู้ประสงค์จะเสนอราคาที่มีผลประโยชน์ร่วมกันกับผู้ประสงค์จะเสนอราคารายอื่น หรือเป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ณ  วันประกาศประมูลซื้อด้วยระบบอิเล็กทรอนิกส์ หรือเป็นผู้ประสงค์จะเสนอราคาที่กระทำการอันเป็นการขัดขวางการแข่งขันราคาอย่างเป็นธรรม  อาจอุทธรณ์คำสั่งดังกล่าวต่อผู้ว่าราชการจังหวัดภายใน 3 วัน นับแต่วันที่ได้รับแจ้งจากคณะกรรมการดำเนินการประมูลด้วยระบบอิเล็กทรอนิกส์  การวินิจฉัยอุทธรณ์ของผู้ว่าราชการจังหวัดให้ถือเป็นที่สุด
หากปรากฏต่อคณะกรรมการดำเนินการประมูลว่า  กระบวนการประมูลซื้อด้วยระบบอิเล็กทรอนิกส์  ประสบข้อขัดข้องจนไม่อาจดำเนินการต่อไปให้แล้วเสร็จภายในเวลาที่กำหนดไว้  คณะกรรมการดำเนินการประมูลอาจใช้ดุลยพินิจระงับการประมูลชั่วคราว  และกำหนดวันและเวลา  เพื่อเริ่มต้นกระบวนการเสนอราคาใหม่  โดยจะแจ้งให้ผู้มีสิทธิเสนอราคาทุกรายทราบ
/คณะกรรมการ...

คณะกรรมการดำเนินการประมูลสงวนสิทธิในการตัดสินใจดำเนินการใด ๆ ระหว่างการประมูลซื้อ  เพื่อให้การประมูลซื้อเกิดประโยชน์สูงสุดต่อทางราชการ

4.8 ผู้ประสงค์จะเสนอราคาที่ได้รับการคัดเลือกให้เป็นผู้มีสิทธิเสนอราคา  จะต้องปฏิบัติดังนี้

(1) ผู้เสนอราคาจะต้องเข้ารับการอบรมวิธีการประมูลด้วยระบบอิเล็กทรอนิกส์ตามวัน เวลา สถานที่ ที่ทางราชการกำหนดอันจะแจ้งให้ทราบภายหลัง โดยผู้เสนอราคาจะได้รับเลขประจำตัว (User ID) และรหัสผ่าน (Password) เมื่อผู้เสนอราคาผ่านคุณสมบัติ เงื่อนไข และข้อเสนอทางด้านเทคนิคแล้ว

(2) ปฏิบัติตามเงื่อนไขที่ระบุไว้ในหนังสือแสดงเงื่อนไขการซื้อและการจ้างโดยการประมูลด้วยระบบอิเล็กทรอนิกส์ที่ได้ยื่นมาพร้อมกับซองข้อเสนอทางเทคนิค  


(3)  ราคาเริ่มต้นของการประมูลซื้อด้วยระบบอิเล็กทรอนิกส์  จะต้องเริ่มต้นที่  3,000,000.-บาท   

(4)  ระยะเวลาการประมูล  30  นาที  ไม่มีต่อเวลา ก่อนหมดระยะเวลาการประมูล  5  นาที  ระบบจะไม่แสดงสถานะของผู้ค้า  (ซ่อนสัญลักษณ์ค้อน)

(5) ราคาที่เสนอจะต้องเป็นราคาที่รวมภาษีมูลค่าเพิ่ม  และภาษีอื่น ๆ (ถ้ามี) รวมค่าใช้จ่ายทั้งปวงไว้ด้วยแล้ว

(6) ผู้มีสิทธิเสนอราคาต้อง  LOG IN  เข้าสู่ระบบ

(7) ผู้มีสิทธิเสนอราคาที่  LOG IN แล้ว  จะต้องดำเนินการเสนอราคา  โดยราคาที่เสนอในการประมูลซื้อด้วยระบบอิเล็กทรอนิกส์   จะต้องต่ำกว่าราคาเริ่มต้นในการประมูลฯ และจะต้องเสนอลดราคาขั้นต่ำ  (Minimum  Bid)  ไม่น้อยกว่าครั้งละ  6,000.-บาท  จากราคาเริ่มต้นในการประมูลฯ และการเสนอลดราคาครั้งถัด ๆ ไป  ต้องเสนอลดราคาครั้งละไม่น้อยกว่า  6,000.-บาท  จากราคาครั้งสุดท้ายที่เสนอลดแล้ว

(8) ห้ามผู้มีสิทธิเสนอราคาถอนการเสนอราคา  และเมื่อการประมูลเสร็จสิ้นแล้วจะต้องยืนยันราคาต่อผู้ให้บริการตลาดกลางอิเล็กทรอนิกส์  ราคาที่ยืนยันจะต้องตรงกับราคาที่เสนอหลังสุด

(9) ผู้มีสิทธิเสนอราคาที่ได้รับคัดเลือกให้เป็นผู้ชนะการเสนอราคาต้องรับผิดชอบค่าใช้จ่ายในการให้บริการเสนอราคาทางอิเล็กทรอนิกส์  และค่าใช้จ่ายในการเดินทางของผู้ให้บริการตลาดกลางอิเล็กทรอนิกส์  ทั้งนี้จะแจ้งให้ทราบในวันเสนอราคา 
5.  หลักประกันซอง

ผู้ประสงค์จะเสนอราคาต้องวางหลักประกันซองพร้อมกับการยื่นซองข้อเสนอด้านเทคนิค  จำนวน 150,000. บาท (-หนึ่งแสนห้าหมื่นบาทถ้วน-)  โดยหลักประกันซองจะต้องมีระยะเวลาการค้ำประกัน ตั้งแต่วันยื่นซองข้อเสนอทางด้านเทคนิคครอบคลุมไปจนถึงวันสิ้นสุดการยืนราคา  โดยหลักประกันให้ใช้อย่างหนึ่งอย่างใดดังต่อไปนี้
5.1  เงินสด
/5.2 เช็คที่...

5.2  เช็คที่ธนาคารสั่งจ่ายให้แก่เทศบาลตำบลอ่าวพะยูนโดยเป็นเช็คลงวันที่ที่ยื่นซองข้อเสนอทางด้านเทคนิค หรือก่อนหน้านั้นไม่เกิน 3 วันทำการของทางราชการ
5.3 หนังสือค้ำประกันของธนาคารในประเทศ ตามแบบหนังสือค้ำประกัน ดังระบุในข้อ 1.5 (1) 

5.4 หนังสือค้ำประกันของบริษัทเงินทุน  หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุน เพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่าง ๆ ทราบแล้วโดยอนุโลมให้ใช้ตามแบบหนังสือค้ำประกัน ดังระบุในข้อ 1.5 (1)
5.5  พันธบัตรรัฐบาลไทย
หลักประกันซองตามข้อนี้ เทศบาลตำบลอ่าวพะยูนจะคืนให้ผู้ประสงค์จะเสนอราคาหรือผู้ค้ำประกันภายในวัน 15 วัน   นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้มีสิทธิเสนอราคารายที่คัดเลือกไว้ ซึ่งเสนอราคาต่ำสุด จะคืนให้ต่อเมื่อได้ทำสัญญาหรือข้อตกลงหรือเมื่อผู้มีสิทธิเสนอราคาได้พ้นจากข้อผูกพันแล้ว
การคืนหลักประกันซองไม่ว่ากรณีใด ๆ จะคืนโดยไม่มีดอกเบี้ย
6.  หลักเกณฑ์และสิทธิในการพิจารณาราคา

6.1 ในการประมูลซื้อด้วยระบบอิเล็กทรอนิกส์นี้เทศบาลตำบลอ่าวพะยูนจะพิจารณาตัดสินด้วยราคารวม 

6.2  หากผู้ประสงค์จะเสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3 หรือยื่นเอกสารประมูลซื้อด้วยระบบอิเล็กทรอนิกส์ไม่ถูกต้องตามข้อ 4  แล้ว  คณะกรรมการดำเนินการประมูลจะไม่รับพิจารณาข้อเสนอของผู้ประสงค์จะเสนอราคารายนั้น  เว้นแต่เป็นข้อผิดพลาดหรือผิดหลงเพียงเล็กน้อย หรือผิดพลาดไปจากเงื่อนไขของเอกสารประมูลซื้อด้วยระบบอิเล็กทรอนิกส์ในส่วนที่มิใช่สาระสำคัญ ทั้งนี้  เฉพาะในกรณีที่พิจารณาเห็นว่าจะเป็นประโยชน์ต่อเทศบาลตำบลอ่าวพะยูนเท่านั้น


6.3  เทศบาลตำบลอ่าวพะยูนสงวนสิทธิไม่พิจารณาราคาของผู้ประสงค์จะเสนอราคา โดยไม่มีการผ่อนผันในกรณีดังต่อไปนี้


(1)  ไม่ปรากฏชื่อผู้ประสงค์จะเสนอราคารายนั้น ในบัญชีผู้รับเอกสารประมูลซื้อด้วยระบบอิเล็กทรอนิกส์หรือในหลักฐานการรับเอกสารประมูลซื้อด้วยระบบอิเล็กทรอนิกส์ของเทศบาลตำบลอ่าวพะยูน
/(2) เสนอ...

(2)  เสนอรายละเอียดแตกต่างไปจากเงื่อนไขที่กำหนดในเอกสารประมูลซื้อด้วยระบบอิเล็กทรอนิกส์ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้ประสงค์จะเสนอราคารายอื่น

6.4  ในการตัดสินการประมูลซื้อด้วยระบบอิเล็กทรอนิกส์หรือในการทำสัญญา                คณะกรรมการดำเนินการประมูลด้วยระบบอิเล็กทรอนิกส์ หรือเทศบาลตำบลอ่าวพะยูนมีสิทธิให้ผู้ประสงค์จะเสนอราคาชี้แจงข้อเท็จจริง สภาพ  ฐานะ หรือข้อเท็จจริงอื่นใดที่เกี่ยวข้องกับผู้ประสงค์จะเสนอราคาได้ เทศบาลตำบลอ่าวพะยูนมีสิทธิที่จะไม่รับราคาหรือไม่ทำสัญญา  หากหลักฐานดังกล่าวไม่มีความเหมาะสมหรือไม่ถูกต้อง

6.5  เทศบาลตำบลอ่าวพะยูนทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกซื้อในจำนวน หรือขนาด  หรือเฉพาะรายการหนึ่งรายการใด หรืออาจจะยกเลิกการประมูลซื้อด้วยระบบอิเล็กทรอนิกส์โดยไม่พิจารณาจัดซื้อเลยก็ได้  สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ  และให้ถือว่าการตัดสินของเทศบาลตำบลอ่าวพะยูนเป็นเด็ดขาด ผู้ประสงค์จะเสนอราคาจะเรียกร้องค่าเสียหายใด ๆ    มิได้รวมทั้งเทศบาลตำบลอ่าวพะยูนจะพิจารณายกเลิกการประมูลซื้อด้วยระบบอิเล็กทรอนิกส์และลงโทษผู้มีสิทธิเสนอราคาเป็นผู้ทิ้งงาน ไม่ว่าจะเป็นผู้มีสิทธิเสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต  เช่น  การเสนอเอกสารอันเป็นเท็จ  หรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น

6.6  ในกรณีที่ปรากฏข้อเท็จจริงภายหลังจากการประมูลซื้อด้วยระบบอิเล็กทรอนิกส์ว่า          ผู้ประสงค์จะเสนอราคาที่ได้รับการคัดเลือกเป็นผู้มีสิทธิเสนอราคาที่มีผลประโยชน์ร่วมกันกับผู้มีสิทธิเสนอราคารายอื่น หรือเป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์  ณ วันประกาศประมูลซื้อด้วยระบบอิเล็กทรอนิกส์  หรือเป็นผู้มีสิทธิเสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.6 เทศบาลตำบลอ่าวพะยูนมีอำนาจที่จะตัดรายชื่อ      ผู้มีสิทธิเสนอราคาดังกล่าว  และเทศบาลตำบลอ่าวพะยูนจะพิจารณาลงโทษผู้มีสิทธิเสนอราคารายนั้นเป็นผู้ทิ้งงาน
7.  การทำสัญญาซื้อขาย

7.1 ในกรณีที่ผู้ชนะการประมูลซื้อด้วยระบบอิเล็กทรอนิกส์สามารถส่งมอบสิ่งของได้ครบถ้วนภายใน 5 วันทำการ  ของทางราชการ นับแต่วันที่ทำข้อตกลงซื้อ  เทศบาลตำบลอ่าวพะยูนจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ 1.4 ก็ได้

7.2  ในกรณีที่ผู้ชนะการประมูลซื้อด้วยระบบอิเล็กทรอนิกส์ไม่สามารถส่งมอบสิ่งของได้ครบถ้วนภายใน 5 วันทำการของทางราชการ หรือเทศบาลตำบลอ่าวพะยูนเห็นว่าไม่สมควรจัดทำข้อตกลงเป็นหนังสือตามข้อ 7.1 ผู้ชนะการประมูลซื้อด้วยระบบอิเล็กทรอนิกส์จะต้องทำสัญญาซื้อขายตามแบบสัญญาดังระบุในข้อ 1.4 นับถัดจากวันที่ได้รับแจ้ง  และจะต้องวางหลักประกันสัญญา เป็นจำนวนเงินเท่ากับร้อยละ 5 ของราคาสิ่งของที่ประมูลซื้อด้วยระบบอิเล็กทรอนิกส์ได้ให้เทศบาลตำบลอ่าวพะยูนยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้
/(1) เงินสด...

(1)  เงินสด

(2)  เช็คที่ธนาคารสั่งจ่ายให้แก่เทศบาลตำบลอ่าวพะยูน โดยเป็นเช็คลงวันที่ที่ทำสัญญาหรือก่อนหน้านั้น ไม่เกิน 3 วันทำการของทางราชการ

(3)  หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ 1.5 (2) 

(4)  หนังสือค้ำประกันของบริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งเวียนชื่อให้ส่วนราชการต่าง ๆ ทราบแล้ว  โดยอนุโลมให้ใช้ตามแบบหนังสือค้ำประกันดังระบุในข้อ 1.5 (2)

(5)  พันธบัตรรัฐบาล
หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่คู่สัญญา  พ้นจากข้อผูกพันตามสัญญาซื้อขายแล้ว
8.  อัตราค่าปรับ
     ค่าปรับตามแบบสัญญาซื้อขายข้อ 10  ให้คิดในอัตราร้อยละ 0.2  ต่อวัน
9.  การรับประกันความชำรุดบกพร่อง

ผู้ชนะการประมูลซื้อด้วยระบบอิเล็กทรอนิกส์ซึ่งได้ทำข้อตกลงเป็นหนังสือ หรือทำสัญญาซื้อขายตามแบบดังระบุในข้อ 1.4 แล้วแต่กรณี  จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า  1 ปี  นับถัดจากวันที่ผู้ซื้อรับมอบ โดยผู้ขายต้องรีบจัดการซ่อมแซมแก้ไขให้ใช้การได้ดีดังเดิมภายใน 15 วัน นับถัดจากวันที่ได้รับแจ้งความชำรุดบกพร่อง
10.  ข้อสงวนสิทธิในการเสนอราคาและอื่น ๆ

10.1  เงินค่าพัสดุสำหรับการจัดซื้อครั้งนี้ได้มาจากเงินงบประมาณรายจ่ายประจำปี  2556 

การลงนามในสัญญาจะกระทำได้ต่อเมื่อเทศบาลตำบลอ่าวพะยูนได้รับอนุมัติเงินค่าพัสดุจาก  เงินงบประมาณรายจ่ายประจำปี 2556  แล้วเท่านั้น



10.2  เมื่อเทศบาลตำบลอ่าวพะยูนได้คัดเลือกผู้มีสิทธิเสนอราคารายใดให้เป็นผู้ขายและได้ตกลงซื้อสิ่งของตามการประมูลซื้อด้วยระบบอิเล็กทรอนิกส์แล้ว ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้มีสิทธิเสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชย์นาวี  ดังนี้ 
/(1) แจ้งการ...

(1)  แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อกรมเจ้าท่าภายใน 7 วัน นับตั้งแต่วันที่ผู้ขายสั่งหรือซื้อขายของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้


(2)  จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากกรมเจ้าท่าให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น


(3)  ในกรณีที่ไม่ปฏิบัติตาม (1) หรือ (2) ผู้ขายจะต้องรับผิดตามกฎหมายว่าด้วยการส่งเสริมพาณิชย์นาวี

10.3  ผู้ประสงค์จะเสนอราคาซึ่งได้ยื่นเอกสารประมูลซื้อด้วยระบบอิเล็กทรอนิกส์ต่อเทศบาลตำบลอ่าวพะยูนแล้วจะถอนตัวออกจากการประมูลฯ มิได้ และเมื่อได้รับการคัดเลือกให้เป็นผู้มีสิทธิเสนอราคาแล้วต้องเข้าร่วมเสนอราคาด้วยระบบอิเล็กทรอนิกส์ตามเงื่อนไขที่กำหนด ในข้อ  4.8 (4) (5) (6) และ (7) มิฉะนั้น  เทศบาลตำบลอ่าวพะยูนจะริบหลักประกันซองจำนวนร้อยละ  2.5  ของวงเงินที่จัดหาทันที  และอาจจะพิจารณาเรียกร้องให้ชดใช้ความเสียหายอื่น  (ถ้ามี) รวมทั้งจะพิจารณาให้เป็นผู้ทิ้งงานได้  หากมีพฤติกรรมเป็นการขัดขวางการแข่งขันราคาอย่างเป็นธรรม

10.4  ผู้มีสิทธิเสนอราคาซึ่งเทศบาลตำบลอ่าวพะยูนได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 7 เทศบาลตำบลอ่าวพะยูนจะริบหลักประกันซองหรือเรียกร้องจากผู้ออกหนังสือค้ำประกันซองทันที และอาจจะพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

10.5  เทศบาลตำบลอ่าวพะยูนสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)  
                                                                     เทศบาลตำบลอ่าวพะยูน
                                                                         วันที่  2  เดือน  สิงหาคม  พ.ศ.  2556

